CELEX: 62021TN0297
Language: fi
Date: 2021-05-21 00:00:00
Title: Asia T-297/21: Kanne 21.5.2021 – Troy Chemical ja Troy v. komissio

19.7.2021   
            
            
               FI
            
            
               Euroopan unionin virallinen lehti
            
            
               C 289/44
            
         
      Kanne 21.5.2021 – Troy Chemical ja Troy v. komissio
      (Asia T-297/21)
      (2021/C 289/60)
      Oikeudenkäyntikieli: englanti
      
         Asianosaiset
      
      
         Kantajat: Troy Chemical Co. BV (Delfit, Alankomaat) ja Troy Corp. (Florham Park, New Jersey, Yhdysvallat) (edustajat: asianajajat D. Abrahams, H. Widemann ja Ł. Gorywoda)
      
         Vastaaja: Euroopan komissio
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  kumoamaan 25.2.2021 annetun vastaajan täytäntöönpanoasetuksen (EU) 2021/348 (1) kokonaisuudessaan
               
            
                  —
               
               
                  toteuttamaan muun mahdollisesti edellytettävän toimenpiteen ja
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
               
                  1)
               
               
                  Ensimmäinen kanneperuste, joka perustuu siihen, että asettaessaan karbendatsiimille kolmen vuoden hyväksymisajan vastaaja on tehnyt oikeudellisen virheen, käyttänyt väärin harkintavaltaansa, loukannut luottamuksensuojaa (poikennut asiassa sovellettavista ohjeista), loukannut syrjintäkiellon periaatetta ja tehnyt ilmeisen arviointivirheen.
               
            
               
                  2)
               
               
                  Toinen kanneperuste, joka perustuu siihen, että päätyessään siihen tulokseen, että vaadittiin erityisedellytykset kiellolle käyttää biosidivalmisteita ulkokäyttöön tarkoitetuissa maaleissa ja laasteissa, vastaaja on tehnyt ilmeisen arviointivirheen ja käyttänyt väärin harkintavaltaansa.
               
            
               
                  3)
               
               
                  Kolmas kanneperuste, joka perustuu siihen, että päätyessään siihen tulokseen, että vaadittiin erityisedellytykset kiellolle saattaa markkinoille ulkokäyttöön tarkoitetut erikoiskäsitellyt tuotteet (karbendatsiimilla käsitellyt taikka sitä sisältävät maalit ja laastit), vastaaja on tehnyt ilmeisen arviointivirheen ja oikeudellisen virheen.
               
            
               
                  4)
               
               
                  Neljäs kanneperuste, joka perustuu siihen, että päätyessään siihen tulokseen, että vaadittiin erityisedellytykset ulkokäyttöön tarkoitettujen, karbendatsiimilla käsiteltyjen taikka sitä sisältävien maalien ja laastien merkitsemiselle käyttäjien muistuttamiseksi ulkokäyttökiellosta, vastaaja on tehnyt ilmeisen oikeudellisen ja tosiseikkoja koskevan virheen.
               
            
         (1)  Karbendatsiimin hyväksymisestä vanhana tehoaineena käytettäväksi biosidivalmisteissa valmisteryhmissä 7 ja 10 25.2.2021 annettu komission täytäntöönpanoasetus (EU) 20217348 (EUVL 2021, L 68, s. 174–177).